[{"text_idx": "#000000", "text": "Tavaliselt olen teinud suvise omaaia suviko\u0303tvitsa-tomati koorese kastme lihtsalt pannil ja siis seda kro\u0303besaiaga serveerinud. Nu\u0308u\u0308d siis la\u0308ks kogu kupatus ahju juustuga veel u\u0308le ku\u0308psema. Sai va\u0308ga mo\u0303nus suvine so\u0308o\u0308maaeg."}, {"text_idx": "#000001", "text": "Pan ahi 200 kraadi peale soojenema. Pane saiaviilud o\u0303litatud ahjuplaadile, lisa 1 ku\u0308u\u0308s hakitud ku\u0308u\u0308slauku ja piserda veel o\u0303liga u\u0308le. Ro\u0308sti ahjus kuldseks.\nLo\u0303ika suviko\u0303rvits suupa\u0308rasteks tu\u0308kkideks, tomat sektoriteks ja viiluta sibul ning haki ku\u0308u\u0308slauk. Kuumuta ku\u0308u\u0308slauk, sibul ja punelehed pannil, lisa suviko\u0303rvits ja tomat. Vaata, et ko\u0303ik ko\u0308o\u0308giviljad ja\u0308a\u0308ks veel poolku\u0308psed e. al dente. Maitsesta soola ja pipraga ning lisa ro\u0303o\u0303sk koor. Kuumuta ja hauta mo\u0303ni minut tasasel tulel. Vala kogu hautis ahjukindlasse anumasse ( kui sul on pann mis kannatab ahju panna, siis ja\u0308a\u0308b see vahele). Pista kro\u0303bedad saiaviilud otsapidi hautisesse ja puista u\u0308le ja\u0308medalt riivitud juustuga. Ku\u0308pseta ahjus kuni juust on sulanud ja natuke mullitab. Puista peale meelepa\u0308rast aiarohelist ja asu so\u0308o\u0308ma:)"}, {"text_idx": "#000002", "text": "Ra\u0308imed olid suured kui heeringad ja said suviselt va\u0308rske maitsega roaks."}, {"text_idx": "#000003", "text": "Puhasta ra\u0308imed. Raputa soola ja keera kalafileed rulli, marjad keerasin kalu rullides ka sisse tagasi. Aseta rullid o\u0303litatud ahjuvormi. Puisata peale ohtralt va\u0308rske tu\u0308u\u0308miani lehekesi, poolitatud kirsstomatid ning viilutatud ku\u0308u\u0308slauk ja jalapeno. Maitsesta soola ja va\u0308rskelt jahvatatud pipraga. Nirista peale veel natuke o\u0303li ja ku\u0308pseta 180-200 kraadises eelsoojendatud ahjhus 20 minutit. Pigista kuum roog u\u0308le va\u0308rske sidrunimahalaga. So\u0308o\u0308 kuumalt va\u0308rske kartuliga vo\u0303i ku\u0308lmalt musta leivaga."}, {"text_idx": "#000004", "text": "U\u0308ks variant kuidas mina kukeseenekastet teen. Tegelikult on u\u0308ks teine variant veel aga sellest vo\u0303ibolla edaspidi. See teine on ka\u0308igus siis, kui lauataga on tegelased kes ei so\u0308o\u0308 hautatud sibulat ja eelistavad ainult puhtaid maitseid."}, {"text_idx": "#000005", "text": "Pane va\u0308rsked kartulid ku\u0308lma veega keema. Lisa sool ja mo\u0303ned tillivarred."}, {"text_idx": "#000006", "text": "Pese seened ja no\u0303ruta. Pane seened kuumale ja kuivale pannile, kuumuta kuni vedelik on aurustunud. Kaabi seened panni a\u0308a\u0308reosale ja lisa keskele vo\u0303i, kuumuta hakitud sibul ja ku\u0308u\u0308slauk vo\u0303is kuldseks, sega ko\u0303ik kokku ja lisa ka salveilehed. Maitsesta va\u0308hese soolaga (kartuli keeduvees on ka soola).\nLisa vahukoor ja hauta madalal tulel kuni kaste pakseneb ja seened on mo\u0303nusalt pehmed ja kartul keenud. Lisa kulbita\u0308is kartuli keeduvett ja hauta veel, kuni kaste tundub paraja konsistentsiga. Kartuli keeduvesi aitab kastmel pakseneda aga kindlasti vo\u0303ib ka keedetud vett lisada ja saab va\u0308he vedelam kaste. Maitsesta vajadusel soolaga ja kindlasti va\u0308rskelt jahvatatud musta pipraga. Peale veel va\u0308ike punt va\u0308rsket hakitud tilli ja ongi valmis.\nServeeri keedukartuli ja klopitud kurkidega."}]